钦定古今图书集成/明伦汇编/闺媛典/第151卷 > 王廷思妻涂氏
## 钦定古今图书集成/明伦汇编/闺媛典/第151卷 > 王廷思妻涂氏

按《龙溪县志》：“涂氏，王廷思妻，子衡女也。归王，事舅姑
以孝称。生二子津、渊。甫二旬思亡，每哭必绝，复苏。柩
在堂，忽溪水暴涨，舅姑急奉神主，携二孤走避，涂氏
誓与柩俱存亡，独立水中一昼夜，幸而水落无恙。孀
居夜绩，积哀成疾。正德间，有司上其事，乞旌表，未报
而没。”